pythainlp/thai_wikipedia_clean_20230101 huggingface dataset:
จากนั้น เหล่าผู้กล้าได้เดินทางไปยังดินแดนที่เต็มไปด้วยอุปสรรคต่าง ๆ พวกเขานำสาส์นจากเทพแห่งแสงไปมอบให้แก่เทพแห่งไฟในดินแดนหิมะที่หนาวเหน็บ และได้เดินทางไปยังที่อยู่ของเทพแห่งลมนามว่าซันซันซึ่งเป็นเขตทะเลทราย จากนั้น เหล่าผู้กล้าเดินทางสู่แดนแห่งน้ำ และได้รับความช่วยเหลือจากจอมเวทย์เร็กกุในการทำให้พวกเขาสามารถหายใจใต้น้ำได้ และได้พบกับเทพแห่งน้ำในเวลาต่อมา ระหว่างการนำสาส์นมอบแก่เทพต่าง ๆ นี้เอง เมืองแห่งแสงก็เกิดเหตุการณ์ที่ไม่คาดฝันขึ้น นั่นคือความมืดได้เข้ามาครอบครองเมืองแห่งแสง เหล่าสัตว์หางทั้งหลายจึงร่วมมือกันต่อสู้กับกองทัพของเทพเงาที่บุกโจมตีเมืองแห่งแสงอย่างสุดฝีมือ ในภารกิจต่อมา หัวหน้าอินทรีอิทาลุส ซึ่งเป็นผู้สังเกตการณ์ดินแดนรอบนอกอาณาจักร ได้สั่งให้เหล่าฮีโร่ไปตามสืบผู้บุกรุกที่มีลักษณะเหมือนเครื่องจักรกล แล้วพวกเขาก็ได้พบกับอารยธรรมที่เก่าแก่กลางทะเลทราย ซึ่งมีความเป็นไปได้ว่าสองปริศนานี้อาจมีความเกี่ยวข้องถึงกัน ภายหลังจากที่รู้ว่าหุ่นยนต์ได้บุกมายังดินแดนของเหล่าผู้กล้าแล้ว เมื่อแซปป้าคิดว่าเทคโนโลยีของหุ่นยนต์มีความล้ำหน้ากว่าที่พวกผู้กล้าใช้อยู่ จึงคิดว่าการไปสำรวจห้องสมุดที่อยู่ใต้เมืองแสงอาจจะได้ข้อมูลเกี่ยวกับเทคโนโลยีโบราณเหล่านี้เพิ่มเติม
ที่ถ้ำใต้ดินของเหล่าตุ่น ซึ่งอยู่ใต้เมืองแห่งแสง ได้มีความมืดเข้าครอบงำ เหล่าสรรพสัตว์ต่างหายสาบสูญไปอย่างไร้ร่องรอย ซึ่งเหล่าผู้กล้าต่างได้ต่อสู้กับหนึ่งในเทพขึ้นเป็นครั้งแรก แล้วพวกเขาก็ก้าวเข้าสู่การทำสงคราม
"สิบสองหางออนไลน์" เป็นเกมออนไลน์ผู้เล่นจำนวนมากแบบเล่นตามบทบาท ซึ่งทางผู้ผลิตได้พยายามนำข้อดีของเกมอื่น ๆ มารวมกัน โดยเป็นเกมที่เน้นการทำภารกิจตามที่กำหนดไว้ในแต่ละฉาก ผู้เล่นสามารถเลือกฉากที่ต้องการเล่นได้ ซึ่งเมื่อสำเร็จภารกิจแล้วจะได้รับค่าประสบการณ์พิเศษ รวมถึงของรางวัลต่าง ๆ ที่แตกต่างกันไปตามแต่ละภารกิจ และมีรูปแบบการเล่นแบ่งออกเป็น 2 ประเภทคือ "Players vs. Com" ที่ผู้เล่นทั้งหมดจะต้องช่วยกันฟันฝ่าภารกิจที่กำหนดไว้ให้สำเร็จ และ "Players vs. Players" ที่แบ่งผู้เล่นออกเป็นหลาย ๆ ฝ่าย เพื่อแข่งขันทำภารกิจให้สำเร็จก่อนฝ่ายอื่น โดยผู้เล่นจะได้รับบทเป็นสัตว์ 12 ชนิด ที่มีความสามารถเฉพาะตัวประเภทต่าง ๆ ไม่ว่าจะเป็นความสามารถด้านเวทมนตร์ ต่อสู้ การปรุงยา หรือการประดิษฐ์สิ่งของ และจุดเด่นของเกมนี้คือการใช้ตัวละครทุกเผ่าพันธุ์มารวมพลังกันจะช่วยเพิ่มพลังความแข็งแกร่งในการต่อสู้ โดยการร่วมกลุ่มแบบเป็นทีม ตลอดจนการต่อสู้หลายรูปแบบภายในเกม เกมนี้สามารถใช้ได้ทั้งคีย์บอร์ดและจอยสติ๊กในการเล่น การบังคับดังกล่าวเป็นแบบ Real Time Physic ซึ่งเป็นการบังคับให้ตัวละครสามารถหลบหลีกการโจมตีได้ โดยเป็นรูปแบบที่ต่างจากเกมออนไลน์ผู้เล่นจำนวนมากแบบเล่นตามบทบาทอื่น ๆ เกมดังกล่าวมีการเล่นที่ต้องฝ่าฟันอุปสรรคตามแต่ละภารกิจหรือ Chapter ที่แตกต่างกันออกไป โดยปัจจุบันมีถึง Chapter ที่ 12
ตัวละครที่ผู้เล่นจะต้องสวมบทบาทจะเป็นสัตว์ 12 ชนิด แต่ละชนิดจะถูกแบ่งออกเป็น 3 ประเภท
ภายในเกมดังกล่าว ยังมีเทพประจำที่สร้างสีสันให้กับเกม โดยมีเอกลักษณ์เฉพาะอยู่อีก 6 ตน ดังนี้:
"สิบสองหางออนไลน์" เป็นเกมออนไลน์ที่ได้รับการพัฒนาโดยชาวไทย 4 คน ซึ่งแบ่งออกเป็นฝ่ายโปรแกรมเมอร์ 1 คน และฝ่ายศิลป์ 3 คน โดยทีมผู้ออกแบบได้วางคอนเซ็ปต์มุ่งเน้นให้ผู้เล่นรู้จักความสามัคคี อันเนื่องมาจากการสถานการณ์ความขัดแย้งภายในประเทศของช่วงเวลานั้น โดยทีมพัฒนาได้สร้างตัวละครที่เป็นสัตว์ทั้ง 12 ชนิด ซึ่งการดีไซน์ของฝ่ายศิลป์ได้แบ่งงานออกเป็นคนละฝ่ายตามถนัดของตัวเอง ก่อนที่จะปรับแต่งรูปแบบให้เข้ากันในภายหลัง และเน้นการออกแบบกราฟิกให้ใกล้เคียงกับเกมคอนโซล พร้อมกับวางรูปแบบการเล่นที่มุ่งเน้นถึงความสนุก ซึ่งทางทีมพัฒนาได้ปรับปรุงกราฟิกให้มีความทันสมัย โดยให้สอดคล้องกับสเปคคอมพิวเตอร์ในประเทศไทย และได้เพิ่มโหมดภาพแบบสีสดใส (Vivid Color) สำหรับการคำนวณเร่งค่าสีให้กับจอภาพ รวมถึงใช้เทคโนโลยีไดเรกต์เอกซ์เวอร์ชันใหม่รวมอยู่ด้วย
กรรมการผู้จัดการบริษัทบิ๊กบั๊กสตูดิโอ ได้เปิดเผยว่าเนื้อหาของเกมมีทั้งหมด 4 เฟส และมีการเปิดทดสอบเฟสแรกในเดือนกุมภาพันธ์ พ.ศ. 2554 เกมดังกล่าวถือได้ว่าประสบความสำเร็จนับจากวันที่เปิดเซิร์ฟเวอร์ และยังคงเต็มอยู่จนถึงทุกวันนี้ ส่งผลให้ทางทีมงานต้องเปิดเซิร์ฟเวอร์เพิ่มอย่างเร่งด่วนก่อนกำหนดเดิมที่วางไว้ ภายหลังจากนั้น ทางผู้ผลิตได้ออกแบบไอเทมอย่าง Bug Suit ที่มีรูปแบบแปลกใหม่ในดีไซน์ของตัวละครสัตว์ที่สวมชุดแมลง ซึ่งเป็นไอเทมได้รับความนิยมอย่างสูง รวมถึงปัจจุบัน ทางทีมพัฒนายังได้อัปเดตเกมครั้งใหญ่โดยเพิ่มบอสใหม่ และชุดแฟชั่นใหม่ และในเดือนกรกฎาคม พ.ศ. 2554 ทางผู้จัดทำได้เพิ่มระบบตลาดการซื้อขายทองคำขึ้น ซึ่งเป็นระบบที่จำลองรูปแบบการเก็งกำไรในตลาดทอง และแหล่งซื้อขายไอเทมดังกล่าวในเกมคือสถานที่มีชื่อว่า Dwukfu ระบบนี้มีรูปแบบคล้ายกับการเก็งกำไรทองคำของจริง กล่าวคือ หากมีผู้เล่นซื้อทองไปจำนวนมาก ราคาจากแหล่งขายจะเพิ่มขึ้น ในทางกลับกัน หากมีผู้เล่นขายทองคืนให้มาก ราคาจากแหล่งขายจะลดลง โดยระบบดังกล่าวนี้มีผู้เล่นหลายรายต่างให้ความสนใจ อย่างไรก็ตาม พบว่าไม่มีผู้เล่นมาเล่นในระบบนี้เท่าใดนักในเบื้องต้น เนื่องด้วยยังไม่ทราบถึงวิธีการและกลไกในระบบตลาดทอง นอกจากนี้ ทางผู้ผลิตยังได้มีการอัปเดตร้านในเกมที่มีชื่อว่า Pedo Shop สำหรับการแลกไอเทมหายากจากไอเทมต่าง ๆ ในเวลาต่อมา
"สิบสองหางออนไลน์" ได้เปิดรับสมัครผู้เข้าร่วมทดสอบเกมมาแล้วครั้งหนึ่งในช่วงกันยายน พ.ศ. 2552 ก่อนที่ทางบริษัทไอดิจิตอลคอนเนคท์ จำกัด ซึ่งเป็นผู้ให้บริการ ได้แถลงข่าวเปิดตัวอย่างเป็นทางการในวันที่ 22 กุมภาพันธ์ พ.ศ. 2554 โดยเป็นการร่วมมือกับบริษัทบิ๊กบั๊กสตูดิโอ ที่ใช้เวลาพัฒนาเกมดังกล่าวรวม 3 ปี เกมดังกล่าว มีระบบการเล่นที่น่าสนใจอย่าง Hero Support Skill ซึ่งเป็นระบบที่เพิ่มความสามารถให้กับตัวละครที่เล่นอยู่ โดยอาศัยตัวละครรองอื่นที่อยู่ในไอดีเดียวกัน อย่างไรก็ตาม มีผู้เล่นเพียงไม่กี่รายเท่านั้นที่ทราบว่ามีระบบนี้อยู่ในเกม ในวันที่ 28 มีนาคม พ.ศ. 2554 ทาง Hero Rangers ได้เปิดให้ผู้สนใจทดสอบเกมครั้งที่สอง และได้รับความสนใจจากเกมเมอร์อย่างมาก โดยมีการแจก AC Code รอบแรก จำนวน 2,500 โค้ด ซึ่งหมดภายในช่วงเวลาไม่ถึง 5 นาที และมีการแจกโค้ดรอบที่สองอีก 2,000 โค้ด ในเวลา 19.00 น. ของวันเดียวกัน "สิบสองหางออนไลน์" ยังได้รับเลือกให้เป็นหนึ่งในเกมออนไลน์ 3 มิติ ที่เปิดตัวในงาน Neolution Games Mania ที่เซ็นทรัลพระราม 2 ร่วมกับเกมออนไลน์อื่น ๆ ในระหว่างวันที่ 4 ถึง 6 มีนาคม พ.ศ. 2554
"สิบสองหางออนไลน์" ยังได้เปิดตัวมิชชั่นใหม่ที่มีชื่อว่า ไฟล์ทแบ็คทูเดอะซิตี้ (Flight Back to the City) ซึ่งเป็นรูปแบบการเล่นใหม่ที่ออกจากรูปแบบ MMORPG ที่มีอยู่เดิม โดยผู้เล่นจะรับบทเป็นตุ่นนักประดิษฐ์ผู้ขับเครื่องบินที่นำผู้เล่นกลับไปยังเมืองแห่งแสงเพื่อให้พ้นอันตราย ซึ่งวิธีการควบคุมเหมือนกับการบังคับในเกมเครื่องบินทั่วไป มิชชั่นนี้ได้รับการกล่าวว่าเป็นมิชชั่นที่สร้างความสนุกสนาน แต่มีระดับความยากในการเล่นสูงเช่นกัน
ในปี พ.ศ. 2553 เกมสิบสองหางออนไลน์ได้รับรางวัล "VC Thailand Game Awards 2010" ประเภทเกมพีซี ซึ่งจัดโดยสำนักงานส่งเสริมอุตสาหกรรมซอฟต์แวร์แห่งชาติ จากการเสนอชื่อโดยสมาคมอิเล็คโทรนิคบันเทิง ซึ่งอยู่ในโครงการ "Venture Capital Forum" โดยเป็นโครงการเปิดเวทีแสดงศักยภาพของผู้ประกอบการไทยให้ออกสู่สายตาแก่นักลงทุน ทั้งในประเทศและต่างประเทศ และได้รับโล่เกียรติยศจาก รัฐมนตรีว่าการกระทรวงเทคโนโลยีสารสนเทศและการสื่อสาร ณ โรงแรมฮิลตัน จังหวัดภูเก็ต ระหว่างวันที่ 23–27 สิงหาคม พ.ศ. 2553
เว็บไซต์"ประชาชาติธุรกิจ"กล่าวถึง"สิบสองหางออนไลน์" ว่าเป็นหนึ่งในเกมออนไลน์ไทยในยุคดอตคอมเพียงไม่กี่รายที่ได้รับความนิยม รวมทั้งมีการเปิดเผยว่าทางยุโรปและอเมริกามีความสนใจต่อเกมดังกล่าว ตลอดจนได้มีการติดต่อจากประเทศเกาหลี แต่ทางผู้ผลิตได้ปฏิเสธไปเนื่องด้วยตลาดเกมออนไลน์ในประเทศเกาหลีค่อนข้างเต็มอยู่ก่อนแล้ว ส่วนอุปสรรคการตอบรับของเกมยังอาจมาจากการที่ระบบเกมอาจไม่สมบูรณ์ กระแสเกมออนไลน์จากจีนได้เข้าร่วมแข่งขัน และอาจรวมถึงภาวะเศรษฐกิจในช่วงดังกล่าว อย่างไรก็ตาม "สิบสองหางออนไลน์"ก็ยังประสบความสำเร็จในแง่ของจำนวนผู้เล่นที่มีมากจนทางทีมงานต้องเปิดเซิร์ฟเวอร์เพิ่มก่อนกำหนดเดิมที่ทีมงานได้วางแผนเอาไว้ ในขณะที่ทาง"ผู้จัดการรายสัปดาห์" ได้วิเคราะห์เกมดังกล่าวในเบื้องต้นว่าเป็นเกมที่มีระบบการต่อสู้ที่สนุกและกราฟิกสวยงาม รวมถึงเชื่อว่าจะเป็นเกมสัญชาติไทยที่ได้รับความนิยมจากนักเล่นเกมออนไลน์ในเวลาต่อมา
เว็บไซต์"ผู้จัดการออนไลน์"ได้กล่าวถึง"สิบสองหางออนไลน์" ว่าเป็นเกมออนไลน์ผู้เล่นจำนวนมากแบบเล่นตามบทบาทที่เน้นระบบความแปลกใหม่ มีระบบการต่อสู้แบบเลื่อนตำแหน่งชี้เพื่อโจมตีแบบเรียลไทม์ที่ยังไม่มีเกมออนไลน์ไทยรายใดทำมาก่อน รวมทั้ง ทางเว็บไซต์ยังได้เปิดเผยภาพบางส่วนจากเกม ก่อนที่จะมีการเปิดตัวอย่างเป็นทางการ ส่วนทาง"กรุงเทพธุรกิจ" ได้รายงานถึงการตอบรับภายในประเทศว่ายังคงอยู่ในเกณฑ์ที่ดี แม้ว่าตลาดใกล้ถึงจุดอิ่มตัวก็ตาม ตลอดจนทางผู้ผลิตได้มีแผนนำ"สิบสองหางออนไลน์"ไปขายในต่างประเทศเช่นกัน สำหรับ"เดลินิวส์"ได้กล่าวถึง"สิบสองหางออนไลน์" ว่าได้รับการตอบรับในเกณฑ์ที่ดีมากในประเทศไทย โดยมีจำนวนผู้เล่นรวมกว่า 4 แสนราย และทำรายได้รวมที่ 50 ล้านบาท ภายในระยะเวลา 1 ปี รวมทั้งตัวแทนจากประเทศเยอรมนีได้ติดต่อขอซื้อลิขสิทธิ์เกมดังกล่าวไปให้บริการที่ประเทศเยอรมนี, อังกฤษ และสเปน อย่างไรก็ตาม เว็บไซต์"เอ็มไทย" และเว็บไซต์"เกมมัน" ได้รายงานถึงช่วงหลังจากที่ได้มีการทดสอบเกมช่วงก่อนกำหนดการเปิดตัว โดยหลังจากการทดลองเล่นแล้ว พบว่ายังมีจุดที่ควรปรับแก้อยู่บ้างในบางส่วน อาทิ การมีเซิร์ฟเวอร์ไม่เพียงพอต่อการรองรับผู้เล่นจำนวนมาก รวมถึงการปรับฐานข้อมูลให้มีความเสถียรมากยิ่งขึ้น และปัญหาบั๊กในตัวเกม ทั้งที่เกิดจากการเล่นและจากตัวระบบ ตลอดจนได้มีการแนะให้มีการเพิ่มเนื้อหากับข้อมูลที่ทำให้ผู้เล่นใหม่สามารถเข้าใจได้ง่ายขึ้น ซึ่งทางทีมงานได้มีแผนที่จะปรับแก้และให้ทดสอบอีกครั้งในเวลาต่อมา แต่ทางเว็บไซต์พบว่า ผู้เล่นต่างมีความเห็นตรงกันถึงความน่ารักของตัวละครที่มีเอกลักษณ์อย่างมาก ระบบภารกิจที่น่าสนใจ ความแปลกใหม่ในการนำเสนอ รวมถึงไอเทมที่โดดเด่น
การปิดและเปิดให้บริการใหม่.
ในวันที่ 3 พฤศจิกายน พ.ศ. 2559 เวลาประมาณ 9 โมงเช้า ตามเวลาประเทศไทย ทางเพจฮีโร่ เรนเจอร์ส ซึ่งเป็นเพจการตลาดของเน็กซอน ประเทศไทย ได้ทำการประกาศยุติการให้บริการเกม 12 หางออนไลน์ และทีมงานได้จัดกิจกรรม 12Tails Memories และกระทงระเบิดกระจาย
ครั้น พ.ศ. 2564 ได้มีการประกาศเปิดให้ลงทะเบียนล่วงหน้าจากเพจเฟซบุ๊กที่ชื่อ 12Tails-TH ซึ่งจะมีการแจกไอเทมตามยอดผู้สมัคร โดยที่ 12Tails-TH ได้ขออนุญาตจากบริษัทบิ๊กบั๊กสตูดิโอในการเปิดเซิร์ฟอย่างเป็นทางการแล้ว
เอกราช บรรดาศักดิ์ และทีมงานไทยคอมิกส์ สังกัดสำนักพิมพ์วิบูลกิจ ดัดแปลงเนื้อเรื่องและตัวละครเกมสิบสองหางออนไลน์เป็นหนังสือการ์ตูนออนไลน์ชื่อ "12 หางออนไลน์ - ปฐมบทแห่ง 12 หาง" และเปิดให้อ่านโดยไม่คิดค่าบริการ บทแรกเป็นเรื่องราวของหมาป่ากับแกะ มีจำนวน 540 หน้าตามที่ทำสัญญากันไว้ ส่วนบทต่อ ๆ ไปกำลังดำเนินโครงการ โดยกำหนดว่าจะนำเสนอตัวละครบทละสองตัว
ลัทธิทรูแมน
ลัทธิทรูแมน  เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต
ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค
แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ
นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ
ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
สโมสรฟุตบอลชัลเคอ 04
สโมสรฟุตบอลชัลเคอ 04  อยู่ที่เมืองเก็ลเซินเคียร์เชิน รัฐนอร์ทไรน์-เว็สท์ฟาเลิน ประเทศเยอรมนี เป็นคู่ปรับของโบรุสซีอาดอร์ทมุนท์ ก่อตั้งเมื่อปี 1904 ปัจจุบันอยู่ในบุนเดิสลีกา
ช่วงยุคแรก.
สโมสรชัลเคอ ก่อตั้งขึ้นในวันที่ 4 พฤษภาคม ค.ศ.1904 โดยกลุ่มนักเรียนในเวสต์ฟาเลีย เมืองชัลเคอ ใช้สีแดงและเหลืองเป็นสีของสโมสร ปี ค.ศ 1912 พวกเขาพยายามเข้าร่วมในรายการฟุตบอลเยอรมันอย่าง เวสต์ดัชท์เชอร์ สเปียลเวอร์แลนด์หลายครั้ง แต่ก็ไม่ได้รับอนุญาต จนในที่สุด ปี ค.ศ.1877 ชัลเคอได้รวมสโมสรเข้ากับสโมสรกีฑาชัลเคอ การรวมกันในครั้งนี้ทำให้ชัลเคอสามารถเข้าร่วมแข่งขันฟุตบอลของเยอรมันได้ แต่ปี ค.ศ.1915 เอสวี เวสต์ฟาเลีย ชัลเคอ ได้แยกตัวออกมาสั้นๆ ก่อนจะกลับมารวมกันอีกครั้ง ในปี ค.ศ.1919 ชัลเคอได้แชมป์อย่างเป็นทางการครั้งแรก ในปี ค.ศ.1923 ในรายการ the Schalke Kreisliga ทำให้ทีมมีฉายาว่า Die Knappen มาจากคำในภาษาเยอรมันว่า คนงานเหมือง เพราะสโมสรได้ดึงเอานักเตะและแฟนบอลจากเหมืองถ่านหินมาร่วมทีมมากมาย
ค.ศ.1924 พวกเค้าได้แยกสโมสรฟุตบอลออกมาอีกครั้ง โดยประธานสโมสรและทีมงาน ได้ตั้งชื่อสโมสรใหม่ว่า เอฟซี ชัลเคอ 04 ใช้สีน้ำเงินและขาวเป็นสีประจำสโมสร เป็นที่มาของฉายา ราชันย์สีน้ำเงิน ปีต่อมาพวกเค้ากลายเป็นสโมสรท้องถิ่นที่มีรูปแบบการเล่นเป็นเอกลักษณ์คือการเล่นส่งบอลสั้น เท้าสู่เท้า ในการเล่นบอล ทำให้แผนการเล่นดังกล่าวรู้จักในชื่อ Schalker Kreisel ซึ่งระบบการเล่นแบบนี้ทำให้พวกเขาเป็นทีมชั้นนำใน Gauliga สู่การเป็นแชมป์ลีก และการเข้าถึงรอบชิงชนะเลิศในการแข่งขันระดับประเทศ
สโมสรเป็นที่นิยมมากจนสร้างสนาม the Glückauf-Kampfbahn ขึ้นในปี ค.ศ.1928 และเปลี่ยนชื่อเพื่อให้เข้ากับท้องถิ่นเป็น เอฟซี เก็ลเซินเคียร์เชิน ชัลเคอ 04 ทีมได้แชมป์ เวสต์ เยอรมัน แชมป์เปี้ยนชิพ ในปี 1929 แต่ถูกทีมอื่นๆไม่พอใจจากการจ้างนักเตะมากกว่าเพดานเงินเดือนที่ลีกกำหนดไว้ จนเป็นเหตุให้ทีมถูกห้ามแข่งกว่าครึ่งปี อย่างไรก็ตาม หลังพ้นโทษแบนพวกเคาเปิดบ้านพบกัน ฟอร์ทูน่า ดุยเซลดอร์ฟ ท่ามกลางแฟนบอลถึง 70,000 คน
ยุครุ่งเรืองของสโมสร.
ชัลเคอรุ่งเรืองสุดๆ ตั้งแต่ปี ค.ศ.1931 โดยเข้าถึงรอบรองชนะเลิศในฟุตบอลเยอรมัน แชมป์เปี้ยนชิพ ปี ค.ศ.1932 และปีต่อมาคือ ค.ศ.1933 เอาชนะฟอร์ทูน่า ดุยเซลดอร์ฟ ในนัดชิงชนะเลิศ และเอาชนะไปได้ 3-0 ได้แชมป์ในที่สุด หลังจากสมาคมฟุตบอลเยอรมันได้เปลี่ยนแปลงระบบฟุบอลในประเทศในปี ค.ศ.1933 ชัลเคอต้องไปแข่งใน the Gauliga Westfalen 1 ใน 16 ดิวิชั่นของระบบฟุตบอลเยอรมัน ซึ่งพวกเค้าประสบความสำเร็จมากในช่วงปี 1933-1942 โดยได้เข้าชิงถึง 14 ครั้งจากทั้งหมด 18 ครั้ง ได้แชมป์เยอรมัน แชมป์เปี้ยนชิพ 10 ครั้ง,DFB Pokal อีก 8 ครั้ง,และได้แชมป์ลีกอีก 11 ครั้ง ชัลเคอไม่เคยแพ้ในการแข่งขัน the Gauliga Westfalen เลยตลอด 11 ฤดูกาล โดยทีมแพ้แค่ 6 ในฤดูกาล 1935–36,1936–37,1937–38,1938–39,1940–41 และ 1942–43 เท่านั้น
ยุค บุนเดิสลีกา.
ในปี ค.ศ.1963 ได้มีการก่อตั้งบุนเดิสลีกาขึ้น และพวกเขาก็ได้รับเลือกให้เป็น 1 ใน 16 สโมสรฟุตบอลที่มีสิทธิเข้าร่วมลงแข่งในรายการนี้ โดยปีแรกทำผลงานได้ไม่ดีจนทีมเกือบตกชั้น โชคดีที่มีการขยายจำนวนทีมเป็น 18 ทีม ทำให้พวกเขารอดตกชั้น ฤดูกาล 1971-1972 พวกเขาได้รองแชมป์ พร้อมกับคว้าแชมป์ DFB Pokal ได้เป็นครั้งที่สอง
แม้ทีมจะมีผลงานดีขึ้นแต่ในปี ค.ศ.1971 พวกเค้าถูกตัดสินว่าล้มบอล ในนัดที่ 28 ในการแข่งกับอาร์เมเนีย บีเลฟิลด์ ทำให้นักเตะโดนแบนตลอดชีวิต 3 คน ก่อนที่จะได้รับการลดโทษเหลือ 6 เดือน ถึง 2 ปี เรื่องนี้กลายเป็นเรื่องที่อื้อฉาวมากในปี ค.ศ.1970
ปี ค.ศ.1973 พวกเขาย้ายสนามแข่งจาก พาร์คสเตเดี้ยน ไปแข่งที่สนามใหม่ ที่สร้างเพื่อรองรับฟุตบอลโลกปี ค.ศ.1974 ความจุกว่า 70,000 ที่นั่ง หลังเกิดเรื่องอื้อฉาวขึ้นพวกเขาทำผลงานได้ไม่ดีนัก แต่ฤดูกาล 1976-1977 พวกเค้าก็ได้อันดับสองของตารางคะแนน โดยห่างจากแชมป์แค่ 1 คะแนนเท่านั้น ในฤดูกาล 1981-1982 พวกเขาตกชั้นจากบุนเดิสลีกา ก่อนจะกลับขึ้นมาอีกครั้งในฤดูกาล 1983-1984 ปี ค.ศ.1988 ก็ตกชั้นอีกครั้งหนึ่ง ก่อนจะขึ้นมาได้ในฤดูกาล 1991-1992 และอยู่ในลีกสูงสุดมาถึงปัจจุบัน ปี ค.ศ.1972 ได้แชมป์ DFB Pokal และได้แชมป์ยูฟ่า คัพ ในฤดูกาล 1996-1997 ได้แชมป์ DFB Pokal ติดต่อกันในฤดูกาล 2000-2001 และ 2001-2002 และได้รองแชมป์บุนเดิสลีกาในฤดูกาล 2000-2001,2004-2005,2006-2007
หลังจากได้อันดับสอง ในปี ค.ศ.2005 พวกเขาก็ได้เข้าแข่งขันในยูฟ่าแชมป์เปี้ยนลีก เป็นครั้งที่ 2 โดยครั้งนี้ได้อันดับสามของกลุ่ม ต้องไปแข่งในยูฟ่า คัพ แต่ก้ตกรอบเพราะแพ้ต่อเซบีญ่าในรอบรองชนะเลิศ ฤดูกาล 2007-2008 พวกเขาผ่านรอบแบ่งกลุ่มยุฟ่าแชมป์เปี้ยนลีกเป็นครั้งแรก โดยเข้าถึงรอบก่อนรองชนะเลิศก่อนจะแพ้บาร์เซโลนาไปในรอบดังกล่าว วันที่ 6 ตุลาคม 2006 บริษัทน้ำมันจากรัสเซียได้เข้ามาเป็นผู้สนับสนุนใหม่ของสโมสร ด้วยเงินลงทุนกว่า 125 ล้านยูโรตลอด 5 ปี พร้อมการเป็นพันธมิตรกับสโมสรเซนิต เซ้นต์ ปีเตอร์เบิร์ก 13 เมษายน 2008 สโมสรเปลี่ยนโค้ชจาก เมียร์โก สโลมก้า ที่ทำผลงานในลีกและยูฟ่า แชมป์เปี้ยนลีกได้ย่ำแย่ แทนที่ด้วยอดีตนักเตะ ไมค์ บุสเก็นส์ และ ยูริ มูลเดอร์ ฤดูกาล 2008-2009 ได้เซ็นสัญญาโค้ชคนใหม่คือ เฟร็ด รอยท์เตน โดยเซ็นสัญญาถึงมิถุนายน 2010 แต่ปี ค.ศ.2009 รอยท์เตน และแต่งตั้ง ไมค์ บัสเกนส์,ยูริ มูลเดอร์และโอลิเวอร์ เร็คก์ เข้าคุมทีมอีกครั้ง
ภูวรินทร์ คีแนน
ภูวรินทร์ คีแนน (ชื่อเดิม: มัฑณาวี; ชื่อเล่น: ซี; เกิด: 27 ตุลาคม พ.ศ. 2531) เป็นนักร้องชาวไทยที่รู้จักในฐานะ "สาวหล่อ" และเป็นเจ้าของผลงานเพลงที่มีชื่อ "ง่าย ๆ แต่เหงา" สังกัดอาร์เอส
ภูวรินทร์เป็นชาวไอริช - อินโดนีเซียครึ่งหนึ่ง เป็นลูกสาวคนสุดท้องของพ่อชาวไอริชทั้งสามกับแม่ชาวอินโดนีเซียชื่อ ซรี่ หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เขามีพี่สาวสองคน ชื่อ ลิซ่า และแคทรีน
ภูวรินทร์ศึกษาจากคณะมนุษยศาสตร์ เอกการสื่อสารมวลชน มหาวิทยาลัยรามคำแหง
ประสบอุบัติเหตุ.
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่ซีได้ข้ามถนน และถูกรถกระบะชน ซีก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน ซึ่งวันที่ซีได้รับอุบัติเหตุนี้เป็นวันที่ซีจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่าซีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการ นอกจากนี้ มีเพื่อนในวงการบันเทิงทยอยเข้าเยี่ยมเช่นกัน และออกจากโรงพยาบาลพักรักษาตัวที่นั่น 17 วัน
หลังจากเหตุการณ์ดังกล่าว ซีจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย
สโมสรฟุตบอลชาลเก้ 04
สถานีสนามบินน้ำ (รถไฟฟ้าสายสีชมพู)
สถานีสามัคคี (รถไฟฟ้าสายสีชมพู)
ฟาบีโอ กาเปลโล
ฟาบีโอ กาเปลโล  เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ โดยทำหน้าที่มาตั้งแต่เดือนมิถุนายน ค.ศ. 2008
กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลิกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลิกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม
กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่
ฟาบิโอ คาเปลโล
สถานีชลประทาน (รถไฟฟ้าสายสีชมพู)
สถานีปากเกร็ด (รถไฟฟ้าสายสีชมพู)
สนามกีฬาโอลด์แทรฟฟอร์ด
กีฬามวยสากลสมัครเล่นในโอลิมปิกฤดูร้อน 2008 - ฟลายเวท 51 กิโลกรัม
สรรัศมิ์ อัศวลาภสกุล
กีฬามวยสากลสมัครเล่นในโอลิมปิกฤดูร้อน 2008 - ไลท์ฟลายเวท 48 กิโลกรัม
กีฬามวยสากลสมัครเล่นในโอลิมปิกฤดูร้อน 2008 - แบนตั้มเวท 54 กิโลกรัม
กีฬามวยสากลสมัครเล่นในโอลิมปิกฤดูร้อน 2008 - ไลท์เวลเตอร์เวท 64 กิโลกรัม
จอห์น โอเช
จอห์น แฟรนซิส โอเช  หรือ ชาน โอ เช  เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเลิกเล่นฟุตบอลอาชีพแล้ว เคยเล่นให้กับสโมสรฟุตบอลแมนเชสเตอร์ยูไนเต็ด โดยสโมสรสุดท้ายคือ เรดิง นอกจากนี้โอเชยังเล่นให้กับทีมชาติสาธารณรัฐไอร์แลนด์อีกด้วย
เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในหลายตำแหน่งใหักับแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์
หรรษา จึงวิวัฒนวงศ์
หรรษา จึงวิวัฒนวงศ์ (เกิด 19 ธันวาคม พ.ศ. 2532) เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก (ปัจจุบันชื่อ Music Identity)
เป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ปัจจุบันเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ และระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ จรินทร์พร จุนเกียรติ
เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี ปัจจุบันหรรษาและวิเชียรสมรสกันแล้ว งานหมั้น วันที่ 19 มกราคม พ.ศ. 2560 พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัย ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น.  ด้วยวิธีการผ่าคลอด ปัจจุบัน ได้เลิกรากับสามีของเธอแล้ว
แคทลียา อินทะชัย หรือแคท อดีตนักร้องวงจี-ทเวนตี้และนักแสดงชาวไทย
แคทลียา อินทะชัย หรือแคท เกิดเมื่อวันที่ 27 กรกฎาคม พ.ศ. 2531 ราศีกรกฎ สถานที่เกิดจังหวัดเชียงใหม่ประเทศไทย จบการศึกษาจากคณะมนุษยศาสตร์ สาขาวิชาการท่องเที่ยวและการโรงแรม มหาวิทยาลัยเชียงใหม่
ก้าวแรกสู่วงการบันเทิง.
แคทลียา อินทะชัย หรือแคทจี-ทเวนตี้ (G-TWENTY) เข้าวงการบันเทิงจากประกวดเวที Gossip Contest ในปี 2548 ซึ่งได้รับรางวัลรองอันดับ 2 จากนั้นได้รับบท "สอง" จากภาพยนตร์เรื่อง เดอะ กิ๊ก(พ.ศ. 2549), เดอะกิ๊ก 2(พ.ศ. 2550) และบท "จอย" จากภาพยนตร์เรื่อง The Mansion ห้องสะกดวิญญาณ(พ.ศ. 2549), เพื่อนกันเฉพาะวันพระ(พ.ศ. 2551) ของบริษัท โมโนเอ็นเตอร์เทนเมนท์จำกัด
จี-ทเวนตี้.
จนทำให้ทางโมโนมิวสิก ค่ายเพลงในเครือบริษัท โมโนเอ็นเตอร์เทนเมนท์ จำกัด ชักชวนให้เป็นหนึ่งใน 5 สาวของวงกรุ๊ป ซึ่งประกอบด้วย (มิลค์กี้)ธญา ศุภกิจจารัก, (ม๊อก)ณัฐนันท์ จันทรเวช, (นิวเคลียร์)หรรษา จึงวิวัฒนวงศ์, (ทิชา)พชรวรรณ วาดรักชิต ในนามของ จี-ทเวนตี้ (G-TWENTY) ซึ่งปล่อยซิงเกิลแรกในชื่อ Don't Worry (พ.ศ. 2552) ซึงถ่ายทำกันขึ้นที่ประเทศเกาหลี ซึงทำให้ จี-ทเวนตี้ ซิงเกิลตามมาในรูปแบบภาษาไทยและภาษาเกาหลี ได้แก่ คนละมุมโลก(พ.ศ. 2553), Bye Bye Boy Feat. Ko Heejong (พ.ศ. 2553) และซิงเกิลพิเศษกับทางโมโนมิวสิก ในชื่อว่า เพิ่งรู้ว่า รักรักรัก(พ.ศ. 2553) และยังมีผลงานด้านถ่ายแบบคู่กับหนุ่มลูกครึ่งไทย-เวลส์อย่างมิก้า ชูนวลศรี ซึ่งเป็นนักฟุตบอลทีมชาติไทย[รวมถึงผลงานกับนิตยสาร candy, Bangkok Post Student Weekly, Mix Magazine เป็นต้น
แคทลียาและวงจี-ทเวนตี้ มีผลงานด้านพิธีกรตามมาทางช่อง ซ่าส์เน็ตเวิร์ค (ZAA Network Channel) รายการ มันส์สด และสตาร์บราซ่า และเป็นแอมบาสเตอร์วิสข่าวทางช่อง 5 จนมีซิงเกิล Magic hour(พ.ศ. 2554), เรื่องเข้าใจผิด(พ.ศ. 2555)
เส้นทางนางฟ้า.
ปัจจุบันแคทลียา ได้ออกจากการเป็นสมาชิกวงเกิร์ลกรุ๊ปจี-ทเวนตี้ หลังจากเกิดการเปลี่ยนแปลงภายในวง เจ้าตัวก็ได้วางมือจากไมค์และผันตัวเองมาเป็นนางฟ้าบนเครื่องบินอย่างเต็มตัวกับการเป็นพนักงานต้อนรับบนเครื่องบิน (Air Hostess) ของสายการบินบางกอกแอร์เวย์ (Bangkok Airways)
อิวานูมะ
อิวานูมะ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.45 ตารางกิโลเมตร ในปี 2022 มีจำนวนประชากรประมาณ 43,972 คน
อิชิโนมากิ
อิชิโนมากิ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี 2022 มีจำนวนประชากรประมาณ 137,633 คน
อิชิโนะมะกิได้รับความเสียหายจากเหตุการแผ่นดินไหวและคลื่นสึนามิในโทโฮกุ เมื่อวันที่ 11 มีนาคม 2011
เจอาร์ ตะวันออก
รายชื่อเพย์-เพอร์-วิวของทีเอ็นเอ
รายชื่อรายการเพย์-เพอร์-วิวของทีเอ็นเอง (อังกฤษ: List of TNA pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยทีเอ็นเอ (TNA) ในแต่ละเดือนทีเอ็นเอจะจัดรายการดังกล่าว 1 ต่อเดือน โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 7 - 8 คู่
ลำดับเวลารายการที่ยังคงฉายอยู่.
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยทีเอ็นเอ
ณิรัฐกานต์ ศรีลาภ
นางสาวณิรัฐกานต์ ศรีลาภ (ชื่อเล่น: บ็อบบี้) อดีตสมาชิกสภาผู้แทนราษฎรจังหวัดยโสธร พรรคประชาธิปัตย์ ซึ่งเป็นหนึ่งในห้า ส.ส.ประชาธิปัตย์ในเขตภาคตะวันออกเฉียงเหนือ ในการเลือกตั้ง พ.ศ. 2550
ณิรัฐกานต์ ศรีลาภ เกิดเมื่อวันที่ 30 พฤศจิกายน พ.ศ. 2519 เป็นบุตรสาวของนายรัชชัย ศรีลาภ อดีตสมาชิกสภาผู้แทนราษฎร จังหวัดยโสธร พรรคประชาธิปัตย์ กับนางทองใบ ศรีลาภ สำเร็จการศึกษาระดับปริญญาตรี สาขาการจัดการ จากมหาวิทยาลัยเกริก
การทำงานการเมือง.
ณิรัฐกานต์ ศรีลาภ เริ่มทำงานการเมืองโดยการเป็นนักการเมืองท้องถิ่น เป็นสมาชิกสภาองค์การบริหารส่วนจังหวัดยโสธร (ส.อบจ.) ต่อมาในการเลือกตั้ง พ.ศ. 2550 จึงได้เข้าสู่งานการเมืองระดับชาติ ได้รับการเลือกตั้งเป็นสมาชิกสภาผู้แทนราษฎร จังหวัดยโสธร เขตเลือกตั้งที่ 1 ในนามพรรคประชาธิปัตย์ ซึ่งเป็นหนึ่งในห้า ส.ส.ของพรรประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น วุฒิพงษ์ นามบุตร ศุภชัย ศรีหล้า อิสสระ สมชัย และณิรัฐกานต์ ศรีลาภ)
ในปี 2554 เธอลงสมัครรับเลือกตั้งในนามพรรคประชาธิปัตย์ แต่ไม่ได้รับเลือก หลังจากนั้นเธอปรากฏตัวในการร่วมกิจกรรมของพรรครวมพลังประชาชาติไทย แต่ก็ไม่ได้ลงสมัครรับเลือกตั้งในการเลือกตั้ง พ.ศ. 2562
จอช แมทิวส์
โจชัว ลอมเบร์เกอร์ (Joshua Lomberger) หรือ จอช แมทิวส์ (Josh Mathews) เกิด 25 พฤศจิกายน ค.ศ. 1980 ผู้บรรยาย, ผู้สัมภาษณ์ และนักมวยปล้ำอาชีพชาวอเมริกัน เป็นโฆษกของWWEและลาออกในปี 2014 ก่อนจะย้ายมาทำงานกับGFW
ไรอัน รีเวส
แผ่นดินไหวและสึนามิในเซ็นได พ.ศ. 2554
พงศ์เวช เวชชาชีวะ